stanford-oval/wikipedia huggingface dataset:
Gloria Macapagal-Arroyo

| Gloria Macapagal-Arroyo |
| --- | --- |
 Gloria Macapagal-Arroyo vuonna 2022.
Filippiinien 14. presidentti
 20. tammikuuta 2001-30. kesäkuuta 2010  
Varapresidentti:  Teofisto Guingona Noli de Castro
Edeltäjä:  Joseph Estrada
Seuraaja:  Benigno Aquino III
Henkilötiedot
Syntynyt: 5. huhtikuuta 1947 (ikä 77)
Puoliso:  Jose Miguel Arroyo
Tiedot
Puolue:  Lakas-CMD
 Nimikirjoitus
Aiheesta muualla
www.macapagal.com/gma
Gloria Macapagal-Arroyo (s. 5. huhtikuuta 1947) on filippiiniläinen poliitikko. Hän toimi maan presidenttinä 2001–2010, ollen järjestyksessään neljästoista.
Ura

Gloria Macaraeg Macapagal syntyi Evangelina ja Diosdado Macapagalin, maan 9. presidentin tyttärenä. Hän opiskeli kaksi vuotta Yhdysvalloissa ja suoritti taloustieteen tutkinnon Ateneo de Manilan yliopistossa ja tohtorin väitöksen Filippiinien yliopistossa. Vuonna 1968 hän nai Jose Miguel Arroyon. Heillä on kolme lasta.
Vuodet 1977–1987 Arroyo opetti eri yliopistoissa. Vuonna 1987 presidentti Corazon Aquino kutsui hänet varakauppaministeriksi hallitukseensa. Hän toimi myös vaate- ja tekstiilialan viennin lautakunnassa, aikana jolloin Filippiinien viennin arvo nousi voimakkaasti.
Hänet valittiin senaattiin 1992 ja uudelleen 1995, jolloin hän sai eniten ääniä vaalissa, lähes 16 miljoonaa.
Vuonna 1998 Arroyo harkitsi presidenttiehdokkuutta, mutta presidentti Fidel V. Ramos vakuutti hänet liittymään hallitsevaan LAKAS-puolueeseen varapresidenttiehdokkaaksi puhemies Jose De Venecialle. De Venecia hävisi Joseph Estradalle, mutta Arroyo valittiin varapresidentiksi yli 13 miljoonalla äänellä, yli kaksi kertaa seuraavan ehdokkaan äänimäärä.
Presidentiksi

Estrada nimitti Arroyon hallitukseen sosiaaliasioista vastaavaksi ministeriksi. Hän erosi lokakuussa 2000, kun Estradaa syytettiin korruptiosta. 20. tammikuuta 2001, mielenosoitusten jälkeen, korkein oikeus julisti presidentin viran avoimeksi, ja Arroyosta tuli maan 14. presidentti.
Estrada kiisti päätöksen laillisuuden, mutta kansainvälinen yhteisö tunnusti Arroyon Filippiinien presidentiksi. 1. toukokuuta 2001 tuhannet pidätetyn Estradan tukijat marssivat presidentin palatsin edustalle vaatimaan Estradan vapauttamista ja palauttamista valtaan. Arroyo julisti maan sotatilaan ja monia mielenosoittajia ja poliittisia johtajia pidätettiin.
27. heinäkuuta 2003 joukko nuorempia upseereita kapinoi ja valtasi hotellin ja ostoskeskuksen Makati Cityssä, Metro Manilassa. Arroyo uhkasi televisiossa kapinoitsijoita voimatoimilla, jos he eivät antautuisi. Tutkimuksissa ilmeni, että kapina oli suunniteltu ja sen ilmeinen tarkoitus oli kaataa Arroyo. Yhteyttä Estradaan ei todistettu.
Elokuussa 2003 Arroyon aviomiestä Jose Miguel Arroyoa syytettiin korruptiosta. Senaattori Panfilo Lacsonin mukaan hän oli kerännyt kampanjavaroja ja lahjoituksia omalle tililleen. Syytteitä ei ole osoitettu todeksi.
Arroyo ryhtyi ehdokkaaksi myös 2004 vaaleissa kuusivuotiskaudelle. Filippiinien laki kieltää uudelleenvalinnan, mutta Arroyo ei ollut toiminut presidenttinä yli neljää vuotta, joten hänen asettumisensa ehdolle oli mahdollista. Hänen kannatuksensa oli aluksi jäljessä muita, mutta nousi vaalien lähestyessä. Tästä on kiitetty hänen takanaan ollutta K4-koalitiota, suosittua varapresidenttiehdokas Noli De Castroa ja useiden vaikutusvaltaisten uskonnollisten ryhmien tukea. Päävastustaja oli Estradan ystävä, filmitähti Fernando Poe Jr.
Arroyo voitti vaalin 10. toukokuuta 2004 yli miljoonan äänen etumatkalla Poeen. Kuten edeltäjäänsä, Arroyoa syytettiin kampanjan aikana valtion varojen käyttämisestä vaalikampanjaan, korruptiosta ja kavalluksesta. Hänen voittoaan varjostivat syytökset vaalivilpistä. Vaikka vaalissa oli pieniä epäselvyyksiä, sen manipulointia valtiollisella tasolla ei voitu havaita.
Toinen kausi

Kongressi hyväksyi Arroyon virkaansa 24. kesäkuuta 2004, yli kuukauden vaalin jälkeen. Hän astui virkaansa 30. kesäkuuta Cebun saarella.
Vuoden 2005 aikana Arroyo aloitti perustuslain uudistuksen muuttaakseen valtion yksikamariseksi parlamentaariseksi liittovaltioksi nykyisestä presidenttivaltaisesta. Esityksen läpiviennissä on ollut ongelmia, ja parlamentin alahuone hylkäsi joulukuussa 2006 mahdollisuuden uudistaa perustuslakia perustuslaillisen kokouksen kautta.
Perjaintaina 24. helmikuuta 2006 Filippiineillä ilmoitettiin paljastetuksi vallankaappausyritys, jota johti kapteeni Danilo Lim ja oikeistolaiset sotilaat. Maa julistettiin hätätilaan ja Arroyo sai erityisvaltuudet. Häntä vastustavat mielenosoitukset hajotettiin ja kahden vasemmistolaisen puolueen parlamentaarikot pidätettiin ja heitä syytettiin kapinasta. Myös hallitusta arvostelleen Daily Tribune -lehden toimitus ratsattiin.
Arroyo armahti 5. syyskuuta 2007 Filippiinien kommunistisen puolueen ja sen uuden kansanarmeijan, sekä muiden kommunististen vastarintaliikkeiden jäsenet.
Myöhemmin syyskuussa 2007 asevoimien komentaja kenraali Hermogenes Esperon sanoi kuusi upseeria pidätetyn kaappausyrityksen valmistelusta ja kolme pataljoonaa sotilaita lähettiin Manilaan vahvistamaan sen puolustusta. Samaan aikaan senaatti tutki Arroyon mieheen Jose Miguel Arroyoon liittyvää korruptiotapausta.
29. marraskuuta 2007 Arroyoa vastaan tehtiin toinen kapinayritys. 12 sotilasta lähti oikeustalolta, jossa he olivat vastaamassa edellisiin kapinasyytteisiin ja linnoittautui viiden tähden Peninsula-hotelliin. Heidän mukaansa lähti joukko sotilas- ja oppositiojohtajia. Kaappausyritystä johtivat prikaatikenraali Danilo Lim ja entinen laivaston upseeri ja senaattori Antonio Trillanes. Poliisi ja armeija piirittivät hotellin ja Limin ryhmä antautui viimein. Noin 50 osallistuneen mukana olivat entinen varapresidentti Teofisto Guingona ja katolinen piispa.
Arroyoa vastaan protestoitiin helmikuussa 2008, jolloin hänen epäiltiin sekaantuneen lahjusjupakkaan, jonka keskiössä olivat hänen aviomiehensä ja poliittiset tukijansa.
Aiheesta muualla

Wikimedia Commonsissa on kuvia tai muita tiedostoja aiheesta .
Gloria Arroyon sivusto (Arkistoitu – Internet Archive)
Filippiinien presidentit
Aguinaldo (1899–1901) | Quezon (1935–1944)  | Laurel (1943–1945) | Osmeña (1944–1946) | Roxas (1946–1948) | Quirino (1948–1953) | Magsaysay (1953–1957) | Garcia (1957–1961) | Macapagal (1961–1965) | Marcos (1965–1986) | Aquino (1986–1992) | Ramos (1992–1998) | Estrada (1998–2001) | Arroyo (2001–2010) | Aquino III (2010–2016) | Duterte (2016–2022) | Marcos (2022–)
Etelälampi (Rautalampi, Savonjoki)

| Etelälampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°31′16″N, 26°41′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Tuomaanlampeen 
Järvinumero:  14.711.1.055
Mittaustietoja
Pinnankorkeus:  103,4 m  
Pituus:  170 m  
Leveys:  90 m  
Rantaviiva:  0,363 km  
Pinta-ala:  0,775 ha  
Suurin syvyys:  9,4 m  
Saaria:  ei saaria 
 fiEtelälampi 
Etelälampi  on Pohjois-Savossa Rautalammilla  Savonjoen lähellä sijaitseva lampi.
Maantietoa

Lampi on 170 metriä pitkä, 90 metriä leveä, ja sen pinta-ala on 0,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 350 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 103,4 metriä mpy.
Flora Duffy

| Mitalit | Mitalit | Mitalit |  |
| --- | --- | --- | --- |
|  Flora Duffy vuonna 2015. |  Flora Duffy vuonna 2015. |  Flora Duffy vuonna 2015. |  |
Maa:  Bermuda
Naisten triathlon
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | yksilö |  |
Flora Jane Duffy (s. 30. syyskuuta 1987 Paget Parish, Bermuda) on bermudalainen 1,64 metriä pitkä ja 58 kg painava triathlonisti.
Ensimmäisissä olympialaisissaan Pekingissä 2008 Duffy keskeytti kilpailun. Lontoossa 2012 hän tuli maaliin sijalla 45 ja Rio de Janeirossa 2016 hän oli kahdeksas. Kesäolympialaisissa 2020 Duffy voitti naisten kilpailussa kultaa, ja hänestä tuli näin ollen maansa ensimmäinen olympiavoittaja ja toinen olympiamitalisti.
Fontaine des Innocents

Fontaine des Innocents
Fontaine des Innocents (”viattomien suihkukaivo”) on Pariisin vanhin suihkulähde. Se sijaitsee Place Joachim-du-Bellay -aukiolla, Les Hallesin lähellä, 1. arrondissementin alueella.
Katetun suihkulähteen suunnitteli arkkitehti Pierre Lescot ja sen nymfejä esittävät koristeveistokset toteutti kuvanveistäjä Jean Goujon. Rakennelma pystettiin alkujaan Pariisin ulkopuolella sijainneelle ”viattomien lasten hautausmaalle” (Cimetière des Innocents) vuosina 1549–1550. Alkuperäisessä asussaan se oli kolmella arkadilla varustettu kreikkalaistyylinen loggia. Vuonna 1780 luostarikirkko suljettiin ja purettiin ja myös hautausmaa hävitettiin, mutta suihkulähde päätettiin säilyttää uuden aukion keskuksena. Tässä yhteydessä se kuitenkin rakennettiin kokonaan uudelleen ja siihen lisättiin vuonna 1788 valmistunut neljäs sivu, johon kuvanveistäjä Augustin Pajou suunnitteli Goujonin tyyliä jäljittelevät veistokset. Suihkulähde siirrettiin vielä kerran vuonna 1858, jolloin nykyinen Place Joachim-du-Bellay rakennettiin. Fontaine des Innocents sai tuolloin nykyisen pyramidinmuotoisen jalustansa ja pyöreän vesialtaansa.
Aiheesta muualla

Kuvia tai muita tiedostoja aiheesta Fontaine des Innocents Wikimedia Commonsissa
Google Docs

| Google Docs |
| --- | --- |

 Kuvakaappaus Google Docsin suomenkielisestä versiosta
Kehittäjä:  Google
Kehityshistoria
Ensijulkaisu:  lokakuu 2006
Tiedot
Ohjelmistotyyppi:  tekstinkäsittely
Alusta:  selain, Android, iOS
Aiheesta muualla
Verkkosivusto
Vanha kuvakaappaus Google Docsista vuodelta 2007
Google Docs on Googlen kehittämä tekstinkäsittelyohjelma. Se toimii selaimessa, ja Androidille ja iOS:lle on saatavilla myös mobiilisovelluksena. Google Docs on osa Googlen toimisto-ohjelmistoja, joihin kuuluvat Docsin lisäksi Google Sheets, Google Slides ja Google Forms. Edellä mainituissa palveluissa luodut tiedostot tallennetaan Google Driveen, Googlen pilvipalveluun.
Google Docs on ilmainen palvelu, mutta se vaatii rekisteröinnin, eli oman Google Account -käyttäjätunnuksen luomisen. Omiin Google Docsin tiedostoihin pääsee käsiksi mistä tahansa internetyhteydellä ja verkkoselaimella varustetusta tietokoneesta.
Google Docissa voi luoda tyhjältä pohjalta uusia asiakirjoja. Niitä voi muokata samoin tavoin kuin perinteisellä Microsoft Wordilla tai LibreOfficella: esimerkiksi listojen luonti, sarakkeiden luonti, taulukoiden lisäys, kuvien lisääminen, kommenttien lisääminen sekä perusmuokkaukset fontin vaihto, fontin väri ja koko.
Google Docsissa on automaattinen tallennusominaisuus, joka tallentaa auki olevan tiedoston automaattisesti saman tien, kun siihen tehdään muutoksia.
Google Docsiin voi tuoda ja siirtää myös omalta koneelta valmiita tiedostoja (muun muassa DOC, XLS, ODT, ODS, RTF, CSV).
Google Docsissa asiakirjan tai taulukkolaskennan voi jakaa myös muiden käyttöön yksilöimällä hänet sähköpostiosoitteella. Esimerkiksi ryhmätöitä tehdessä voi muut ryhmän jäsenet kutsua tekemään samaa asiakirjaa ja näin ryhmätyön tekeminen sujuu joutuisammin (säästytään muun muassa yleiseltä tiedostojen lähettämiseltä sähköpostitse edestakaisin). Useat ihmiset voivat katsella ja muokata tiedostoa samanaikaisesti. Tiedostoja voi siis käsitellä yksin, ryhmässä tai julkisesti kaikkien ihmisten kanssa.
Google Docsissa voi myös vertailla dokumentin eri versioita keskenään tai katsella dokumentin muutoshistoriaa. Valmiit tiedostot voi tallentaa omalle tietokoneelle DOC-, XLS-, CSV-, ODS-, ODT-, PDF-, RTF- tai HTML-muodossa. Valmiit tiedostot voi myös julkaista julkisiksi jolloin koko maailma näkee ne ja voi muokata niitä. Tiedostot voi myös julkaista omassa blogissa tai Google Appsin avulla. Tarvittaessa tiedostot voi myös poistaa eli tuhota. Google Docsissa on myös reaaliaikainen keskustelumahdollisuus niiden ryhmän jäsenten kesken, jotka ovat samaan aikaan kirjautuneena Google Docsiin.
Aiheesta muualla

Google Docs
Helsingin yliopiston valtiotieteellisen tiedekunnan TVT-opetus[vanhentunut linkki]
HMS Blake (C99)

| HMS Blake |
| --- | --- |


Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  17. elokuuta 1942
Laskettu vesille:  20. joulukuuta 1945
Palveluskäyttöön:  18. maaliskuuta 1961
Poistui palveluskäytöstä:  6. joulukuuta 1979
Loppuvaihe:  myyty romutettavaksi marraskuussa 1982
Tekniset tiedot
Uppouma:  11 560 t (alkuperäinen) 12 080 t (muutostyön jälkeen)
Pituus:  169,3 m
Leveys:  20 m
Syväys:  6,4 m
Koneteho:  80 000 hv
Nopeus:  31,5 solmua
Miehistöä:  716 885 (muutostyön jälkeen)
Aseistus
Aseistus:  alkuperäinen: 2 × kaksiputkista 6" tykkitornia 3 × kaksiputkista 3" ilmatorjuntatykkiä muutostyön jälkeen: 1 × kaksuputkinen 6" tykkitorni 1 × kaksiputkinen 3" ilmatorjuntatykki 2 × Sea Cat -järjestelmää 4 × helikopteria
HMS Blake (viirinumero C99) oli Britannian kuninkaallisen laivaston Tiger-luokan risteilijä. Alus oli Kuninkaallisen laivaston viimeinen palveluksessa ollut alus, jonka pääaseistuksen muodostivat raskaat tykit.
Valmistus

Alus tilattiin Fairfield Shipbuilding and Engineering Companyn telakalta Govanista Skotlannista, missä köli laskettiin 17. elokuuta 1942 nimellä HMS Blake. Aluksen nimi vaihdettiin 1944 HMS Tigeriksi, joka palautettiin 1945 HMS Blakeksi. Alus laskettiin vesille 20. joulukuuta 1945 kumminaan vara-amiraali Sir Geoffrey Blaken puoliso Lady Jean Blake. Seitsemän kuukautta myöhemmin ilmoitettiin töiden keskeyttämisestä, jonka jälkeen alus saatettiin ainoastaan samaan vaiheeseen luokan muiden alusten kanssa. Se makasi ankkurissa Garelochissa, kunnes ilmoitettiin töiden jatkamisesta 15. lokakuuta 1954. Alus valmistui 18. maaliskuuta 1961.
Palvelus

Alus otettiin palvelukseen lauantaina 18. maaliskuuta 1961 Firth of Forthissa päällikkönään D. G. Clutterbuck, joka oli edellisenä päivänä Govanissa vastaanottanut aluksen päällikkyyden. Tunti palvelukseenoton jälkeen alus kiinnittyi Greenockissa Princess Pieriin, jossa Fairfieldin koeajohenkilöstö laskettiin maihin. Alus lähti kello 19.35 ensimmäisen kerran merelle vain laivaston henkilöstöllä miehitettynä ja suuntasi Fastnet Rockiin ja Old Head of Kinsaleen tykistöammuntoihin, jossa alus oli neljä seuraavaa päivää. Alus saapui 24. maaliskuuta Plymouthiin.
Alus poistettiin palveluksesta 21. helmikuuta 1963 ja sijoitettiin majoitusalukseksi Devonportiin. Se muutettiin kesäkuusta 1965 alkaen helikopteriristeilijäksi Portsmouthissa, mistä se palasi palvelukseen 23. huhtikuuta 1969. Alus poistettiin palveluksesta 27. lokakuuta 1970 Spitheadissä.
Alus palautettiin palvelukseen huollon jälkeen alkuvuodesta 1971. Alus poistettiin palveluksesta kesäkuun puolivälissä 1975 Portsmouthissa, jossa se siirrettiin huollettavaksi. Alus vapautui telakalta syyskuussa, jolloin sen ensimmäisenä tehtävänä oli osallistua Naton sotaharjoitukseen. Alus poistettiin 6. joulukuuta 1979 palveluksesta, kun se siirrettiin Portmouthissa telakalle. Aluksella oli kunnia olla Kuninkaallisen laivaston viimeinen risteilijä, minkä vuoksi se ampui 6 tuuman pääaseillaan Englannin kanaalissa. Alus siirrettiin tammikuussa 1980 Rosythiin huollettavaksi.
Alus saapui 13. toukokuuta 1980 Chathamiin, jossa se sijoitettiin reserviin. Kun Chathamin telakka suljettiin 1981 puolustuskomitean lausunnon mukaisesti, alus sijoitettiin poistolistalle muiden tukikohdan reservialusten mukana. Alus myytiin romutettavaksi 25. elokuuta 1982 Shipbreaking (Queensborough) Limitedille 210 000 punnalla. Alus hinattiin 29. lokakuuta Chathamista Cairnryaniin, jonne se saapui 7. marraskuuta romutettavaksi.
Gábor Novák

| Mitalit | Mitalit | Mitalit |  |
| --- | --- | --- | --- |
|  Gábor Novák |  Gábor Novák |  Gábor Novák |  |
Maa:   Unkari
Miesten ratamelonta
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | C-1 10 000 m |  |
| EM-kilpailut  | EM-kilpailut  | EM-kilpailut  |  |
|  Kultaa | Gent 1957 | C-1 10 000 m |  |
Gábor Novák (14. elokuuta 1934 Budapest – 5. elokuuta 2021) oli unkarilainen ratameloja, olympiamitalisti ja Euroopan mestari. Hän edusti budapestiläistä Építők SC:tä.
Novák saavutti miesten 10 000 metrin kanadalaisyksiköissä olympiahopeaa Helsingissä 1952 ajalla 57.49,2. Hän voitti samalla matkalla Euroopan mestaruuden Gentissä 1957. Novák kuoli 86-vuotiaana 5. elokuuta 2021.
Aiheesta muualla

Gábor Novák Kansainvälinen olympiakomitea. (englanniksi)
Flora Tristan

| Flora Tristan> Flora Célestine Thérèse Henriette Tristán-Moscoso |
| --- | --- |

Henkilötiedot
Syntynyt: 7. huhtikuuta 1803 Pariisi, Ranska
Kuollut: 14. marraskuuta 1844 (41 vuotta) Bordeaux, Ranska
Muut tiedot
 Nimikirjoitus
Flora Tristan (7. huhtikuuta 1803 Pariisi – 14. marraskuuta 1844 Bordeaux) oli perulais-ranskalainen kirjailija, aktivisti, sosialisti ja feministi.
Tristan vaikutti voimakkaasti varhaiseen feministiseen teoriaan. Hänen mukaansa naisten oikeuksien kehitys oli suorassa yhteydessä työläisten oikeuksien kehitykseen.
Tristanin koko nimi oli Flora Célestine Thérèse Henriette Tristán-Moscoso. Hänen äitinsä oli ranskalainen Thérèse Laisney (tai Laine) ja isänsä perulainen aristokraatti ja meriupseeri Don Mariano de Tristan de Moscoso. Flora Tristanin tyttärenpoika oli Paul Gauguin.
Aiheesta muualla

Busse, Erika: Flora Tristan and Peruvian Feminists in the Twentieth Century. Journal of Women's History, 2003, 15. vsk, nro 3, s. 124–128.  Johns Hopkins University Press. doi:10.1353/jowh.2003.0063.  Artikkelin verkkoversio. Viitattu 28.2.2019.
Shenfield, Stephen D.: The legacy of Flora Tristan Thinkers – What is Socialism?.  18.8.2016. Viitattu 28.2.2019 (englanniksi).
Ferrero Rocher

| Ferrero Rocher |
| --- | --- |

Tuotetyyppi:  Suklaa
Omistaja:  Ferrero
Alkuperämaa:  Italia
Kotisivu:  https://www.ferrerorocher.com/it/it/
Infobox OKNimi-testi OK: 
Ferrero Rocher on italialaisen kondiittorin Ferreron valmistama premium-suklaa. "Rocher" tarkoittaa ranskaksi "kiveä".
Nimen alkuperä

Ferrero Rocherin kehittäjän Michele Ferreron valitsema nimi suklaalle juontuu uskonnolliseen tapahtumaan. Vuonna 1858 Lourdesissa, Ranskassa 14-vuotias tyttö Bernadette Soubirous väitti tulleensa 18 kertaa Neitsyt Marian vierailtavaksi. Tapahtumapaikka oli luola nimeltä Rocher de Massabielle ja katolinen Ferrero kävi siellä pyhiinvaelluksella, jolloin hänen oletetaan keksineen suklaan nimen. Tämän jälkeen Ferrero hankki Neitsyt Marian patsaan jokaiseen silloiseen tuotantolaitokseensa.
Ainesosa

Maitosuklaa 30%
Hasselpähkinä 28.5%
Sokerit
Kasviöljy
Vehnäjauho
herajauhe
vähärasvainen kaakaojauhe
Natriumkloridi
Lisätty lesitiiniä
leivinjauhe
Vanilliini
Aiheesta muualla

Wikimedia Commonsissa on kuvia tai muita tiedostoja aiheesta .
Ferrero Rocher official website
Euroopan poliittinen yhteistyö

Euroopan poliittinen yhteistyö (European Political Cooperation, EPC) luotiin 1970-luvun alussa. Sen puitteissa EY:n jäsenmaat koordinoivat ulkopolitiikkaansa. Se korvautui yhteisellä ulko- ja turvallisuuspolitiikalla  (YUTP) 1993, kun Maastrichtin sopimus astui voimaan.
EY:n yhteisen ulkoisen talouspolitiikan harjoittaminen oli osoittautunut haasteelliseksi ilman yhteistä ulkopoliittista linjaa. Euroopan poliittisen yhteistyön myötä EY-maat ryhtyivät informoimaan ja konsultoimaan toisiaan sekä tavoittelemaan yhtenäistä toimintaa ulkopolitiikan alalla. Menettely institutionalisoitiin Euroopan yhtenäisasiakirjassa 1987.
HMS Black Swan (L57)

| HMS Black Swan |
| --- | --- |
 HMS Black Swan

Aluksen vaiheet
Rakentaja:  Yarrow and Company, Scotstoun
Kölinlasku:  20. kesäkuuta 1938
Laskettu vesille:  7. heinäkuuta 1939
Palveluskäyttöön:  27. tammikuuta 1940
Loppuvaihe:  romutettu 1956
Tekniset tiedot
Uppouma:  1 250 t
Pituus:  91,29 m
Leveys:  11,43 m
Syväys:  3,4 m
Koneteho:  3 600 hv
Nopeus:  19 solmua
Miehistöä:  180
Aseistus
Aseistus:  6 x 4" (102 mm) Mk XVI - ilmatorjuntatykkiä kaksiputkisina asennuksina 4 x QF 2 naulan ilmatorjuntatykkiä 4 x Vickers .50" -ilmatorjuntakonekivääriä
HMS Black Swan (viirinumero L57, U57 ja F57) oli Britannian kuninkaallisen laivaston Black Swan -luokan sluuppi, joka palveli  toisessa maailmansodassa.
Valmistus

Alus tilattiin 1. elokuuta 1938 osana vuoden 1937 laivasto-ohjelmaa Scotstounista Yarrow and Companylta, missä köli laskettiin 20. kesäkuuta 1938. Alus laskettiin vesille 7. heinäkuuta 1939 kumminaan rouva Hogart ja valmistui 27. tammikuuta 1940.
Gary Clark Jr.

| Gary Clark Jr>  |
| --- | --- |
 Clark esiintymässä North Coast Music Festival -festivaaleilla Chicagossa vuonna 2013.
Henkilötiedot
Koko nimi:  Gary Lee Clark Jr.
Syntynyt: 15. helmikuuta 1984 (ikä 40) Austin, Texas, Yhdysvallat
Muusikko
Aktiivisena:  1996–
Tyylilajit:  bluesrock soul rhythm and blues blues hard rock rock and roll
Soittimet:  kitara rummut trumpetti kosketinsoitin harmonikka
Levy-yhtiöt:  Hotwire Unlimited Warner Bros. Records
Aiheesta muualla
Kotisivut
  [ Muokkaa Wikidatassa ] [ ohje ]  
Gary Lee Clark Jr. (s. 15. helmikuuta 1984 Austin, Texas, Yhdysvallat) on yhdysvaltalainen muusikko. Clark on esiintynyt lavalla rock and rollin legendojen kuten Eric Claptonin, B. B. Kingin ja The Rolling Stonesin kanssa. Hänet tunnetaan ehkä parhaiten yhdistelmästään bluesia, rockia ja soulia, jossa on hip hopin vaikutteita. Clarkin tavaramerkkejä ovat hänen särötetty kitaran äänensä, improvisaation käyttö sekä pehmeä laulutyyli.
Clark voitti parhaan rockesityksen ja parhaan rockkappaleen Grammy-palkinnon kappaleestaan ”This Land” vuonna 2020.
Diskografia > Studioalbumit

110 (2004)
Worry No More (2008)
Blak and Blu (2012)
The Story of Sonny Boy Slim (2015)
This Land (2019)
Diskografia > Livealbumit

Gary Clark Jr. Live (2014)
Live North America 2016 (2017)
Diskografia > EP-levyt

Gary Clark Jr. EP (2010)
The Bright Lights EP (2010)
The Bright Lights EP Australian Tour Edition (2012)
Diskografia > Singlet

”Bright Lights” (2012)
”Ain’t Messin’ Around” (2012)
”The Healing” (2015)
”Come Together” (2017)
”This Land” (2019)
”What About Us” (2019)
Aiheesta muualla

Kuvia tai muita tiedostoja aiheesta Gary Clark Jr. Wikimedia Commonsissa
HPP Asianajotoimisto

| HPP Asianajotoimisto Oy |
| --- | --- |
Yritysmuoto:  osakeyhtiö
Perustettu:  1975
Toimitusjohtaja:  Markku Mäkinen
Kotipaikka:  Helsinki, Suomi
Toimiala:  Asianajotoimistot
Liikevaihto:   19,3 milj. € (2017)
Kotisivu:  www.hpp.fi
Infobox OKVirheellinen NIMI-arvo: 
Yhtiön toimipaikka Mannerheimintien ja Bulevardin risteyksessä osoitteessa Bulevardi 1 A, Helsinki.
HPP Asianajotoimisto Oy (ent. Asianajotoimisto Hammarström Puhakka Partners Oy) on vuonna 1975 perustettu liikejuridiikkaan erikoistunut asianajotoimisto.
Yhtiön palveluksessa oli vuonna 2017 107 henkilöä. Sen erikoistumisalueisiin kuuluvat yritys- ja rahoitusjärjestelyt, työelämä, verot, riidanratkaisu, teknologia ja immateriaalioikeudet, kilpailuoikeus, ympäristö ja kiinteistöt sekä logistiikka.
Toimiston osakkaat ovat Suomen Asianajajaliiton jäseniä.
Aiheesta muualla

HPP Asianajotoimisto Oy:n viralliset kotisivut
HMS Forward (1904)

| HMS Forward |
| --- | --- |
 HMS Forward

Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  22. lokakuuta 1903
Laskettu vesille:  27. elokuuta 1904
Palveluskäyttöön:  22. elokuuta 1905
Loppuvaihe:  myyty romutettavaksi 27. heinäkuuta 1921
Tekniset tiedot
Uppouma:  2 860 t
Pituus:  116 m (kokonaispituus)
Leveys:  11,96 m
Syväys:  4,34 m
Koneteho:  16 500 ihp
Nopeus:  25 solmua (46 km/h)
Miehistöä:  298
Aseistus
Aseistus:  10 x QF 12 naulan 18 cwt laivatykkiä 8 x QF 3 naulan Vickers -tykkiä 2 x 18" (460 mm) torpedoputkea
HMS Forward oli Britannian kuninkaallisen laivaston Forward-luokan tiedusteluristeilijä. Alus palveli vuodesta 1905 alkaen vuonna 1921 tapahtuneeseen romuttamiseensa saakka.